Inpresionismoa ezaugarriak | Arte y Humanidades | Xuletas, chuletas para exámenes, apuntes y trabajos\nEscrito el 17 de Agosto de 2016 en vasco con un tamaño de 23,87 KB\nIlustrazioaren Ideologiarekin erlazionaturiko arte arrazionalagoak klasizismora itzultzea Ekarri zuen.\n1750etik aurrera garatu Zen, hurrengo mendera arte. Eklektizismoak ordezkatu zuen. Barrokoan galdutako Nazioartekotasuna berreskuratu zen.\nEZAUGARRI OROKORRAK, ARKITEKTURA:\n1-Horizontaltasuna, lerro zuzenak nagusitu\n2-Oinplanoak argiak eta erregularrak\n3-Soiltasuna. (dekorazioa baztertu)\n4-Bolumen argi eta kubikoak\n5-Zutabeak dira euskarri nagusiak. Sistema Eraikitzaile dintelduak\n6-Perfekzio eredua arkitektura greziarra zen (eredu erromatarrak ere)\n-Berlingo Brandenburg-eko Ateak\n-Parisko Garaitza arkua.\n-Pradoko Museoa + Behatoki Astronomikoa Madrilen\n-Donostiako Konstituzio enparantza.\nEZAUGARRI OROKORRAK, ESKULTURA:\n1-Efektu piktorikoak baztertu\n4-Grezia klasikoaren edertasun ideala\n5-Grezia eta Erromako lanetan inspiratua, Batzuetan kopia hutsala\nA. Canova, Pauline Bonaparteren Erretratuaren Egilea.\nB. Thorwaldsen daniarra, Hiru Graziak eta Jason eta Urrezko ardilarrua.\nEZAUGARRI OROKORRAK, PINTURA:\n1-Marrazkia koloreari nagusitu\n2-Argiztapen leun eta berdintsua\n3-Adierazkortasuna eta mugimendua mugatu\n5-Grezia eta Errimako lan ezagunetan bilatzen Du inspirazioa. Batzuetan Goi Errenazimenduko lanetan ere\n6-Konposaketa sinple, argi, ordenatu eta Orekatuak\n7-Irudiak koadroaren planoarekiko paraleloan\nPintore nagusienak: Frantsesak\nJ.L. David, Horaziotarren zina, Marat-en heriotza eta Napoleonen koroatzea.\nIngres, Valpinçongo bainularia, Bainu turkoa eta Madame Recamier.\nPintore berezia. XVIII. Mendearen bukaeratik XIX lehenengo laurdena arte. Aldi desberdinak ezagutu Zituen: barroko-rococo, neoklasizismoa (eragin gutxi) eta erromantizismoa.\nBilakaera geldoa baina garrantzitsua, bereziki pintura modernoaren 3 Korronteentzat gutxienez aitzindaria izan zelako:\n: argia harrapatzen zuen pintzelkada askea (Bordeleko esnezlea).\n-Espresionismoa: errealitatea itxuragabetu sentimenduak indar handiagoz komunikatu ahal Izateko (Fusilamenduak, Pintura Beltzak).\n-Surrealismoa: subkontzientearen munduan arreta jarri. Oso erlazionatuta zegoen Erromantizismoarekin (Kapritxoak, Disparateak).\n1-1775-1792 Barroko-rococo: Tapiz-kartoiak, gai herritar atseginak eta Nobleziaren erretratuak\n2-1792-1820 Heldutasun Garaia: Kapritxoak, elementu aurresurrealistak, erretratuak, gerraren hondamendiak\n3-1820-1828 Azken etapa: Ezaugarri espresionistak, Pintura Beltzak, inpresionismoa\n1-XVIII. Mendearen bukaeratik XIX. Mendearen Lehenengo erdira arte. Arlo politikoan liberalismoarekin erlazionatuta dago.\n2-Askatasun sortzailea, sentsibilitatearen Adierazpena\n3-Irudimena eta sentimenduak arrazoiari eta Azterketa kritikoari nagusitu\n4-Subjektibotasuna eta indibidualismoa Aldarrikatu\n5-Herria goretsi (historiaren protagonista). Misteriotsu, Exotiko eta Erdi Arokoa zen guztia interesgarria zen\nMugimendu neoklasikoaren Aurkako joera bezala sortu zen.\nArte erromantiko Garrantzitsuena pintura izan zela nabarmendu dute. Hau, Frantzian garatu zen Nagusiki (Gericault, Delacroix).\nNapoleonen garaian hasi Eta berrezarkuntzan garatu zen.\n1-Kolorea marrazkiari nagusitu\n2-Argiaren erabileran argilun zale eta Dramatikoa\n3-Konposaketen dinamismoaren eta mugimendua Areagotu, diagonalak. Asimetria eta deszentralizazioa\n4-Gaietan, agerrera dramatikoen bidez paisaiak. Horiekin batera mina, heriotza eta gaua. Inspirazio iturriak Erdi Aroa, Ekialdeko exotismoa, hondamendiak eta iraultza garaikideak.\n5-Pintorea independientea zen\nBi irudi nagusi Nabarmentzen dira, Gericault eta, batez ere, Delacroix:\nMedusako almadia. Gaia garaiko eskandalu politikoa zen, benetako Gertakizun bat. Meduse fragataren urperaketa, kanibalismoan eta erokerian Bukatu zena. Dramatikoa, argiluna, konposaketa deszentralizatua.\nEugene Delacroix maisu erromantiko Nagusia. Sardanapaloren heriotza. Gai Exotikoa, ekialdetarra eta dramatikoa. Errege asiarrak bere heriotza eta bere Emakume, zaldi eta esklaboena hautatu zuen. Irudimen handia, Rubens-en eraginez Kolore gorria era oso adierazgarrian erabilia. Ikuslearengana zuzenduriko Konposaketa. Askatasuna Herriaren Gidari.\nMugimendu artistiko eta Literarioa izan zen. Errealitatearen irudikapen objektiboa, garaiko biziaren egunerokotasunaren Ezaugarriak. 1840-1880 urteen artean.\nLangileen mugimenduak Sortu ziren, eta hauek ideia politiko berriak eta sentimendu sozial berriak Ekarri zituzten. Errealismoa mugimendu aldarrikatzaile bezala hasi zen. Bigarren Industria Iraultzako aurrerapen teknologikoekin ere lotu zen; Trenbidea, telefonoa.\nCompteren filosofia Positibista sortzen ari zen garai hartan (errealitatearen aurrean arrazoiaren Legeak). Argazkilaritza asmatzeak eragin erabakigarria izan zuen pinturan.\n1-Egiazkotasuna; nekazariak, langileak. Oso Kritikatua, gizarte burgesen aurkako erasotzat hartu zuten\n2-Garaikidetasuna; gai bakarra artistaren Garaikoa izan zen\n3-Konpromezu soziala hainbat gairekin\n4-Aldaerak, gai intimoak, famili giroa, hiri Eta landa paisaiak. Errealismoak bizitasuna, enkoadraketa berriak, Argazkilaritzatik oso gertu zeudenak garatu zituen.\nDaumier (Karikaturista ere bai), Millet eta Courbet.\nPINTURA GARAIKIDEA BIGARREN MUNDU GERRA ARTE (1939)\nInpresionismoa frantziarrarekin Hasi zen XIX. Mendearen bukaeran eta gaur egun arte luzatu da. 2 kontzeptu:\n-ISMO: mugimendu artistiko garaikideak dira: Kubismo, espresionismo…\n-ABANGOARDIA: hizkuntza militarrari dagokio Jatorriz, eta armada bateko tropen aurretik doan lehenengo soldadu taldeak Hartzen du izen hori. Abangoardiako pintura garaiko gustu sozialaren aurretik Doa etorkizunari begira.\n1-Ohizko bezero artistikoak (monarkia, apezgoa, Noblezia) bidarren plano batera pasa ziren. Merkatu artistikoa sortu zen (eskaera eta eskaintza legea), arte galeria eta arte-merkatarien lanaren Bitartez.\n2-Artearen eta publikoaren artean apurketa, Mugimendu hauek garaiko gustu artistikoaren aurretik joaten direlako\n3-Artistaren askatasuna eta subjektibotasunaren Garrantzia. Ez dute enkarguz lanik egingo, merkatura zuzendurik baizik.\n4-Pintura berriak adierazkortasuna, Subkontzientea, fantasia, primitibismoa, arte lanaren balio autonomoa eta Abstrakzioa baloratuko ditu.\n5-Espezializazioa agertu zen: kolorea, lerroa, Forma geometrikoak, argia…\n6-Bilakaera etengabean garatuko da pintura; Ismoak biderkatuko dira\nINPRESIONISMOA, POSTINPRESIONISMOA, FAUVISMOA\nArgia eta kolorea hartu Zituen kezka nagusitzat. Parisen sortu zen, 1863tik aurrera; 1870eko hamarkadan Garatu eta 1886an amaitu zen.\nRenoir, Degas, Pissaro, Sisley, Morisot eta Monet.\n1-Kolorea oihalaren gainean, orbanak bata Bestearen aldean. Pintzelkada askea, lodia eta oretsua\n2-Argi naturalaren eraginez, formak koloreetan disolbatzen Dira. Koadroak “inpresio” iheskor eta errepikaezinak dira. Argiak sortutako Aldaketak harrapatu nahian, pintoreak estudiotik ateratzen dira kanpoaldean lan Egitera. Pintura azkarra da, ez dago prozesu piktoriko luzerik.\n3-Kolore argiak eta garbiak aplikatzen dira. Itzalak askotan koloreztatuak daude\n4-Oinarrizko koloreen eta Sekundarioen/osagarrien arteko kontrasteen teoriari jarraitu zioten; osagarria Oinarrizkoaren aldamenean jarriz gero, oinarrizkoa bizitu eta argitasuna Handituko da.\n5-Nahiago izaten zituzten gaiak paisaia, Normalean gizatiarra, eta bizitza garaikidearen ingurukoak dira; trenbide Geltokiak, dantza-tokiak, Kafeak, ikuspegi hiritarra. Argia aztertzeko.\nErrealismotik inpresionismorako igarobidea. Bere lanik ezagun eta polemikoena, Gosaria belar gainean, Tizianoren Beste lan batzuetan inspiratua. Gaia berrituta, garaiari egokituta eta Pertsonaiak Sena ibaiaren ertzean. Argiaren inguruko lan hori Aurreinpresionistatzat hartu da.\nTalde inpresionistaren buruzagitza. Ibaiak edo marinak aukeratu zituen Argiaren isla uretan aztertzeko. Inpresioa, Goizaldea egin zuen. Helburua ikusmenaren bat-batekotasuna islatzea, Adimenak parte hartu gabe. Egunean zehar gertatzen diren argiaren aldaketak Islatzeko kezkak bultzatuta, Rouengo katedraleko Fatxada koadro desberdinetan landu zuen. (Fatxada moztuta, Argazkilaritzaren enkoadraketak eraginda). Saint Lazaroko geltokia eta Nenufarrak Dira bere beste lan aipagarrienak.\nHelburu nagusia argiaren eragina giza irudiengan lantzea. Le Moulin de la Galette-en ikus Daitekeen moduan. Konposaketan ere argazkilaritzaren eragina islatu da.\nAintzineko pintura errespetatu zuen. Marrazkiarekin batera pintzelkada Baloratu, argi naturalak barrualdeetan aztertzean du interesa. Espazioaren eraikuntza Berria landu zuen, argazkilaritzak eragindako ikuspuntu baxuak eta enkoadratze Zatituak erabiliz. Dantza Ikasgaia; Balet eszenak eta emakumezkoen biluziak.\nEz da mugimendu Homogeneoa. Inpresionismoaren aurka aritzen dira jarrera desberdinetatik eta Jarduerak abangoardia historikoak prestatu zituen. Frantzian garatu zen 1886-1905 artean. XIX eta XX arteko pinturaren zubia da.\n1-Lerroa eta espazioaren eraikuntza Berreskuratu dute\n2-Kolore lauak, irrealak\n3-Kolorearen erabilera areagotua eta Pintzelkada oretsua\nTeknika puntillista sortu zuen. Lan esanguratsua: Igande arratsaldea Grande Jette-n.\n: Fauvismoaren eta espresionismoaren aurrekotzat hartua, koloreari balore Adierazkorra eman eta askatasun osoz erabili zuen. Pintura primitibo bat bilatu Zuen, zibilizazio industrialetik ihes egiten Tahitira joan zen bizitzera, arte Kutsatu gabearen bila. Argia ezabatu zuen, eta horren ordez lerro Dekoratzaileak eta kolore bizi, irrealak erabili zituen. Sermoi ondorengo ikuskizuna Frantzian pintatu zuen, espazioaren Ikuspegi berria eskaini zuen. Kolore lauak eta irrealak, enkoadratze Harrigarria. Azoka izeneko koadroan Arte egiptiarraren eraginak nabarmenak dira, irudi lauak eta hauen jarrerak.\nKubistek aurrekotzat hartu zuten, egitura geometrikoetara mugatu zituen Forma guztiak. Karta jokalariak, Sainte Victoire-ko mendia eta Bainu-hartzaile handiak. Ezaugarri Hauek: argi atmosferikoaren inguruko lana baztertu, formak disolbatu, koadroaren Eraikuntza bilatu, objektuak geometrizatu eta sinplifikatu; kolorea askatasunez Aplikatu, pintzelkada nabaria, koadroaren egitura agerian, lerroaren eta Kolorearen bidez.\nFauvismo eta batez ere Espresionismo alemanaren aurrekoa. Kolorearen erabilera Bortitza eta kontrastatua, pintzelkada lodi eta oretsuarekin egiturari eman dio Garrantzia; munduaren ikuspegi subjektiboa, eduki sinbolikoz betea, Errealitatea itxuragabetuz. Gaixotasun mentala zuen, bere buruaz beste gin zuen 37 urte zituela. Altzifreak ilargipean, Lasto metak, Gau izartsua, Ekiloreak, Auvers-eko eliza eta autoerretratu Asko.\nPublizitaterako kartelen aita. Kolore lauak, Marrazkilari-karikaturatzaile aparta. Degas-en eragina jaso zuen, lerroaren Garrantzian. Argazkilaritzatik hartutako enkoadratze originalak. Gai Garaikidieak,Pariseko gau giroa islatu zuen: Jane Avril eta Fernando Zirkoa. Moulins Kaleko Saloian Prostituzioaren mundua erretratatu zuen.\nESKULTURA GARAIKIDEA XIX:\n1-XIX MENDEKO ESKULTURAREN BILAKAERA:\nEskultura erromantikoa Eta errealista eskultura garaikidearen aurrekotzat hartu zira. Urrutikoen Artean Miguel Anjel.\nRude Frantziarrak Parisko Garaitza Arkuan Egindako erliebeetan mugimendua eta giza taldeen gaia landu zuen, Delacroixek Pinturan egin zuen antzera.\nCarpeaux Errealismoarekin erlazionatuta dago, nahiz eta hainbat lanetan (Dantza Parisko Operan) rococo Frantziarraren ezaugarriak azaldu.\nMeunier Belgikarra XIX. Mendeko mugimendu sozialekin konprometitu. Langilea heroi Moderno berria zen (Zama eramailea), Rodinengan izan zuen eragina.\n2-XIX. MENDE BUKAERAKO EGILE GARRANTZITSUENAK:\nformazio artistikoa Italian osatu zuen, Miguel Anjelen lanak ikasiz. Askatasun sortzailea, arau akademikoak hautsi zituen eskulturaren bide berriak Jorratzeko. Ezaugarriak: gai humanistak, mukulu biribilak, ikuspegi anitzak, Argi-jokoak, amaiera leunduak eta zimurren arteko kontrasteak. Eskultore Inpresionista dela esaten da argiaren paperaz arduratu zelako. Lan askotan Sinboloen adierazpena azaltzen da. Pentsalaria (terribilita migelanjeldarraren isla, biluziaren muskulatura, kontzentrazioaren Adierazkortasuna, tentsioa). Muxua (garaiko kritikak onartu zuen bakarra. Biluzi leunduei eta atal zimurtsuen Arteko kontrasteari esker argilunak sortu zituen eta eskulturaren Adierazkortasuna areagotu zuen). Calaiseko Burgesak (lan espresionista, irudiak itxuragabetu, adierazkortasuna Indartu).\n: Rodinen ikaslea. Emakume artistek jasandako Egoera ordezkatu du. Adin Nagusia.\n: Material bigunak, argizaria. Bukatu gabearen teknika, argi jokoak Aurpegien adierazkortasunaren azterketan aritu zen.\n: Tradizio mediterraniarra aldarrikatu. Emakumezkoen biluziek bloke itxi Eta estatikoak osatzen dituzte, amaiera leunekoak eta argi jokorik gabekoak. Blumenak garbiak eta erabatekoak, batzuetan sinplifikatuak.\n1-XIX. MENDEKO ARKITEKTURA:\nModernitatea eta Tradizioa lehian. 2 tendentzia nagusi; arkitekto-artistek defendatzen duten Historizismoa eta injineruek erabiltzen duten Burdinaren arkitektura:\nTradizioari lotuta, lehenaldiko estiloak eta Ohiko tipologiak lantzen ditu (elizak, eraikin publikoak, etxebizitzak). Irizpide eklektikoak. Elizak eraikitzerakoan Erdi Aroko estiloak hobesten dira, Eraikin publikoetarako elementu grekoerromatarrak, errenazentistak eta Barrokoak nahasten dituen klasizismo eklektikoa.\nNash arkitektoak egindako Brightongo Errege Pabiloia estilo neoindiarrean. Garaiko hainbat aritektoren Irizpidea, material berriak erabiltzen zituzten, baina ez zituzten agerian Uzten, antiartistikoak iruditzen zitzaizkielako.\nIraultza Industrialarekin erlazionatuta. Material berriak, eraikuntza berriak; trenbide Geltokiak, zubiak, lantegiak eta erietxe, azoka eta nazioarteko Erakusketetarako eraikinak. Espazio zabalak, artikulatutakoo egiturak, neurriko Prezioak eta lanak azkar egitea eskatzen ditu. Material berriak eta teknika Industrialak. Ezaugarriak:\n2-Material berriak erabili eta agerian utzi; Burdinurtua, kristala eta altzairua\n3-Hormak ez dira euskarri nagusiak, espazioak Ixtea dute helburu. Zamari barne egitura batek eusten dio\n4-Zutabeak galdaketaz eginikoak, eutsi Beharreko kargaren neurria dute\n5-Estalkiak egitura edo ganga metalikoekin Osatzen dira. Kristala, teilak eta arbela ere oso erabiliak\n6-Dekorazioa erabat murrizten da\n-en Kristalezko Jauregia Hyde Parken, 1851ko Erakusketa Unibertsalerako, lorategi erraldoi baten modura. Burdin eta kristalezko elementu aurrefabrikatua.\n-ren Parisko Liburutegi Nazionala Funtzioari egokituta kristalezko kupulek argiztatzen dute espazio zabal bat.\nEiffel Dorrea 1889ko Erakusketa unibertsalerako egina. Teknika industrialari Eiffelek Eskainitako monumentua. 300 metro luze, Parisko monumenturik tipikoena.\nIparramerikako arkitekto talde batek osatua XIX. Mendearen bukaeran. Chicagon Garatu zuten 1871ko sutearen ondoren.\nEtxe-orratza sortu zuen, ezinbestekoa izan zen igogailua asmatzea, Erabiltzen diren egitura metalikoei esker oinplanoak gainjarri daitezkelako.\nSullivan arkitektoak Chicagoko Auditorium Buildingean funtzionalismoa eta dekorazio modernista batzen ditu. Fatxadan Elementu tradizionalak daude, baina bere hurrengo lanean tradizioa desagertu Zen; Carson Erostetxean bertikaltasuna Eta lerro garbiak azpimarratzen dira fatxadako leiho handiekin.\nMugimendu arkitektoniko honek garaiko berrikuntza teknikoak bereganatu eta Horiei egokituz, forma arkitektoniko berriak sortu zituen, garaiko beste Arteekin lotu eta haien artisautzarako joerari jarraitu zion. Art Nouveau, Modern Style, Liberty, Floreale eta beste hainbat izenez ere ezagutzen da.\n1890etik 1910era zabaldu zen, aristokraziak eta burgesiak bultzaturik.\n1-Fantasiaz libre eta sortzaile, landua eta Dotorea\n2-Arte askoren arteko fusioa\n3-Makinaren mendekotasunari ihes egin eta Gizatasunari egokitzen dira\n4-Artisautza lana birbaloratu\n5-Materialarekiko errespetua, agerikoa, Nabaritu dadin\n6-Naturaren forma eta prozesuak imitatzen dira\n7-Barneko espazioak arrazionalki pentsaturik Daude\n8-Mundu koloreanitza, aberatsa eta espresionista Sortuko da\nKataluniako modernismoaren ezaugarri nagusiak: obra askoren kutsu Neogotikoa, modernotasun nahia asebetetzeko elementu formal berrien sustatzea; Eta burgesiaren aberastasuna adierazteko fintasuna.\nartistarik handiena, estiloa aurreratu eta gainditu zuen bere kreazio Lanekin. Zaila da jeinu honen lana sailkatzea. Eraikuntza-teknika berriak eta Bere garaiko aurreiritzi tekniko eta formalak ezagutzen zituen. Joera Guztietatik urrundu eta eraikinetan bere interpretazio pertsonala islatu zuen.\nModernismoa gainditu zuen beste agerpen estetikoetara (Espresionismoa, Surrealismoa) hurbiltzeko. Lan garrantzitsuenak: Batllo Etxea, Mila etxea eta Güell Parkea. Ziurrenik bere obrarik ospretsuena Sagrada Familiako tenplua da.\nXIX. Mendeko arteari ateak itxi eta XX.Ekoak zabaldu zituen.\nArte garaikidea ezaugarriak inpresionismoa inpresionismoa eskultura ezaugarriak delacroix sardanapaloren heriotza HA greziako eskultorerik nagusienak eta bere lanak eta estiloak expresionismoa ezaugarriak ijezketaren makinaren ezaugarriak Inpresionismoa karta jokalariak cezanne neoklasizismoaren ezaugarriak ban gog gau izartsa


Ardoak adina poz - - uztarria.eus\nArdoak adina poz\nIhintza Elustondo 2021-02-22 08:35\nJoxe Mari Azpeitia eta Jabier Arruti. (Nerea Uranga)\nIhintza Elustondok 2021eko otsaileko Uztarria aldizkarian idatzitako iritzi artikulua da honako hau.\nTabernak zabaldu berri ziren egun horietako batean, aspaldiko lagun batekin egin nuen topo Donostian. Kontxan paseatu ostean, tentazioari ezin eutsi, eta terraza batean ardo bat hartzera animatu ginen. Berokia goraino lotuta eta txapela nahiz maskara jantzita, baina begiak ere algaraka, aspaldiko planik onena zelako eskuen artean genuena.\nHalakoetan ohi den logikari segika hasi ginen berriketan: "Zer moduz zabiltza? Lanean ondo?". Galdera asko egitekoak izan ohi gara kazetariok, baina uste dut nire aurrean zegoen pertsona ni baino hobea dela horretan. Bizitzarekiko kuriositate handia du, eta gure lanbideak ere ematen dio zer pentsatua, nonbait. "Baina igande gau batean ezbehar bat gertatzen baldin bada, zuetakoren bat hasten al da albiste hori egiten?", galdetu zidan. Irribarre batek ihes egin zidan.\nDela igande gauean etxe bat erori dela, dela auto batek su hartu duela. Zer ez da gertatzen gure herri honetan? Askotan pentsatzen dut maldizioren bat bota digutela. Eta halakoetan, norbaitek ipurdia mugitu behar; lasai sofan etzanda baldin bazaude edo kalean poteoan baldin bazabiltza, bulegora edo etxera azkar albistea egitera.\nGustura erakutsiko nioke lagun hari gure lantaldeko Whatsapp mezu uholdea: "Hau ba al da albistea? Beste hori ba ote da? 500etik jaitsi al gara? Azkoitiarrak gu baino hobeto al dabiltza?". Etxealdian asper-asper eginda daudenak ere nazkatuko lituzke gure hizki erauntsiak. Kazetari zortzi orduz bakarrik izatea lortu duenak azal diezagula estrategia.\nKoronabirusaren datu festa, tabernarien protesta nahiz herritarren kexa. Zin dagit, gure lan hau erraza ez da. Baina 2020an nahikoa tristura eta buruhauste izan dugu, eta 2021 honetan egin dezagun gauza onak hizpide izateko saiakera. Txarrak bestela ere egingo du-eta bere bidea.\nHona hemen, iluna alde batera utzi eta argiari begiratzeko nire ahalegina. Sekula gehien egitea kostatu zaidan elkarrizketa izan zen zezen plazako zaindari Joxe Mari Azpeitiari eta Jabier Arrutiri egin niena. Egun batean, haizea hartzera bidali ninduten, Canal Plusi ere ez ziotela elkarrizketarik eman eta Uztarriari ez ziotela emango esanda. Hurrengo urtean, ordea, berriro agertu nintzen zezen plazara, neure buruari pazientzia gaindosia emanda. Ederki kostatuta, baina azkenean, nola edo hala atera nien behar nuen informazioa, goiz guztia hantxe koadernoarekin eta boligrafoarekin pasatuta.\nIgaro zen denbora, eta batere espero ez nuenean, sakelakoan gorde gabe nuen telefono zenbaki baten deia jaso nuen, nire urtebetetze egunean. Zezen plazako bi artistak ziren. Bazekiten nire urtebetetze eguna zela, eta zorionak eman zizkidaten; bide batez, eskerrak ere bai, erreportajeagatik.\nBenetan diotsuet telefono dei hark Kontxan paseatu ostean hartu nuen ardo hark baino poz handiagoa eman zidala. Halakoetan pentsatzen duzu: merezi du kazetari izatea.\nP. D.: Oraindik ez dakit nola lortu zuten nire telefono zenbakia.


Gurutzaontziak - Pasaia Port\nPasaiako portua portu natural bat da, inguruan edertasun handia du eta babesleku seguru eta erakargarria da Kantauri Itsasoan lehorreratu nahi duten gurutzaontzientzat. Bizkaiko Golkoaren erdian kokatua dago eta helmuga-giltzarria dela esan behar dugu Donostia-Baiona mugaz gaindiko ardatzean dagoelako, Frantziako mugatik 20 kilometrora besterik ez.\nBaina ikuspegi turistikotik begiratuta, portu honek duen ezaugarri nagusia da elkarrengandik erabat aldentzen diren paisaietatik eta aukera turistikoetatik gertu dagoela. Atzera egin ezazu XVIII. mendeko euskal marinel-herri tipikoetara Pasaiako herrigune historikoa bisitatuta edo jantzi itzazu mendiko oinetako on batzuk eta goza ezazu inguruko mendi eta haranetako ibilaldi ederrekin.\nDonostia, nazioartean tradizio turistiko handiko hiria, portutik 5 kilometrora besterik ez dago. Erreferente gastronomikoa da munduan eta zientzia, teknologia eta kulturari laguntza ematen abangoardista ere bai; Bizkaiak, bestalde, modernitaterantz eta berrikuntzarantz izan du bilakaera. Arabak eta Nafarroak, berriz, plan lasaiagoak eskaintzen dituzte, eta landa-turismoan, familiakoan eta ardoaren eta gastronomiaren turismoan duten eskaintza ugariagatik nabarmentzen dira.\nKokapen geografiko estrategikoa:\nLongitudea: 1° 56’ 032 W (Greenwich) / Latitudea: 43° 20’ 084 N\nBidaiarien trafikorako xedatu den kaia Buenavista izenekoa da. Ez da bidaiarientzako berariazko terminala baina oso moldagarria da atrakatzeko. 582 metroko linea du, 68 metro zabalerarekin eta 10 metroko sakonerarekin. Bidaiariak ontziratzeko eta ontzitik jaisteko erraztasun guztiak ditu, eta baita autobus eta taxientzako sarbide onak ere; horrek asko errazten du bidaiariak txango eta portuz kanpoko jarduera desberdinetara garraiatzea.\nBuenavistako kaia. Gurutzaontzietarako azpiegitura.\nPortuko Agintaritzaren ardura izango da ontziratzeko eta lehorreratzeko gunean hesia jartzea eta kaizangoa sarbideetako kontrola egitea. Guardia Zibilaren eta Polizia Nazionalaren segurtasun-indarrek ere dihardute horretan.\nDonostia Turismoa: www.sansebastianturismo.com\nGipuzkoako Bazkundea: www.camaragipuzkoa.com


“Frontez beteta egunoro gaua” | High Alaitasuna\nHasiera » Eako poesia egunak » “Frontez beteta egunoro gaua”\nZein ongi Ean, poesia zaleon frankiziarik gabeko gure Hay festivala! Uztailean zehar kronika bat edo bi egiten saiatuko naiz. Atzo arratsaldez, Eako alkateak ongietorria eman ondoren, Xabier Mendigurenek eta Alaitz Aizpuruk aurtengo edizioa hasteari ekin zioten, “Joxe Azurmendi 60ko poesiaren eraberritzean” hitzaldiarekin. Izan ere, Alaitz Aizpurua filosofia irakaslea da eta egun bere doktorego tesia ari da EHUn bukatzen, Joxe beraren zuzendaritzapean, gerraosteko euskal idazleengan existentzialismoak izan zuen eraginaz.\nAlaitz Aizpuru & Xabier Mendiguren (argazkiak: @EakoPoesia)\nNahiz eta Hitz berdeak bere lehenengo liburua ondoren Azurmendik poesia gehiagorik ez argitaratu (beheko salbuespenetik landa), badaude bere entseguetan hainbat ezaugarri, poesian lehen agertu zirenak: berezko duen ironia, Camus-en (baina baita Arestiren ere) homme révoltéren jarrera hori, malenkoniarik gabeko tristezia, sendo ziruditen eraikuntzen pusken artean bizitzeko grina, Prometeoren ausardia zigortzen duten jainko handi, txiki eta erdipurdiko ororen aurkako kritika. Azalpenen artean, Xabier Mendigurenek eta publikoak hainbat poema irakurri zuten, tartean orduko zentsurak liburuan sartzen utzi ez zuen “Manifestu atzeratua” (Xabierri esker, haren eskuizkribua ikusi ahal izan genuen).\nAzurmendiren liburua, eta hortik kanpo geratu zen “Manifestu atzeratua”\nAzurmendiren testuak hautatzekotan, Aizpuruk bereziki gomendatu zituen honako bi: hitz lauan, Inazio Aiestaranen Monstruo abertzalea (Elkar, 2003) poema liburuari egin zion epilogoa; poesian, berriz, Arestiri egindako “Berrogei urte honetan”. Azken hau guztiz aipagarria iruditu zait, eta Eako gau ederrean segidan etorri zenarekin –gerra eta gerraondoko kontuak, besteak beste– ezin hobeto egokitu zen.\nJosu Landak kantu bilakaturiko Miguel Hernandezen poemak beste kronika baterako utziko ditut, merezi dute eta. Orain, Interneten aurkitu ezinik dagoenez, hemen kopiatuko dut Azurmendiren poema ikaragarri hori, osorik, atrebentzia Joxek barkatuko didalakoan, eta Alaitz Aizpururi eskerrak emanez:\nMiguel Hernández, bizirik, Josu Landaren ezpainetan\nHator, lagun. Konta izkiguk\numetako gerra kontu haiek.\nUrbasa, Artxanda, Santoina.\nKonta zaiguk zenbait hil ziren,\nnola hil ziren.\nNondik nora ibili haiz hainbeste denbora.\nNon utzi dituk hire lagunak.\nHator. Konta izkiguk\netxean isila sortzen duten\naspaldiko gauza luze haiek.\nHator harmarik eta bildurrik gabe,\nkonta iguk berriro nola hil ziren anaiak\nanaiak hilda, aberriaren alde\nedo Kristoren izenean\nedo gerrara bialduta.\nNola anaia bakoitzean aberri bat\nisilik gelditzen zen mendian.\nBildur isil bat nola hiltzen zen\nhiltzeko bildur zen zemearen azkeneko dardaran,\nedozein postura itxuragabetan erorita.\nNola oroitzen zinaten etxearekin.\nZenbait aldiz joan haiz harrez gero\nGaldakaora, ez dagoena ikustera.\nNola hiltzen ziren,\nkexatu gabe, ezer galdetu gabe,\ngalduta zekiten gerra batetan,\negun batek bestea zekarrelako bakarrik.\nDena bukatuta zegoen aspaldian eta ezin zuen bukatu.\nGero Burgosera, zazpi urte.\nsemeak hazita zeuden ordurako\netxean. Dena lehen bezalaxe.\nEta gero, eguneroko egunak, isil-isilik.\nUrteak eta urteak.\nEzer ez. Etxetik lanera, lanetik etxera.\nEtxean bakarrik aipatzen zen iraganaldia.\nKonta iguk nola arbolak zeuden\nmendian, mendi euskaldunetan,\neta ez zuten sentimendurik.\nEsaiguk zergatik berrogei urte geroago\ngerra triste hura gure ariman oraindik dabilen.\nZergatik hildako ezagutu ez dugun hainbeste\ngelditu den gure memorian.\nHil ta gero alderdirik ez dagoela.\nZergatik gerra hura ez den sekula amaitzen,\nzergatik dagoen frontez beteta egunoro gaua.\nEsaiguk zergaitik zerbait.\nEta ez badakik, nik esango diat:\ndena ez da deus izan, deus,\nArtxandan, Urbasan, Santoinan.\nEuskal poetak eta artistak G. ARESTIren omenez (Donostia, Caja de Ahorros Provincial de Guipúzcoa, 1978)\nPoesia #ezindakabitu, ezta Ean bertan ere - zuzeu.eus - […] Argia astekarira (Antonio Casado de Rocha). […]


Android-rako 5 merkataritza-aplikazio onenak | Androidsis\nAndroiderako 5 merkataritza-aplikazio onenak\nAaron Rivas | | Android aplikazioak, Telefono mugikorrak\nNegoziazioa munduko merkatu handienetariko eta milioidunenetako bat aprobetxatu nahi duten ekintzaile berriek gehien praktikatzen duten praktika bihurtu da, hau da, Forex, hau da, funtsean, dauden moneta-merkatua edo truke-merkatua. ia egunero prezio desberdinak dituzten elementu, moneta, moneta eta balio kopuru amaigabea, horrekin espekulatzen duten guztiek dirua irabazi edo galdu dezakete.\nForex eta merkataritza egiteko modu asko daude. Horretarako eskuragarri dauden lineako plataforma asko daude, baita grafikoak ebaluatzeko eta merkatuan moneta edo elementuak erosteko edo saltzeko tresna ugari dituzten aplikazioak ere. Jarraian zerrendatzen dugu Android-rako merkataritzarako 5 aplikazio onenak.\nJarraian, Android telefonoetan negoziatzeko aplikazio onenen sorta aurkituko duzu. Aipatzekoa da, beti egiten dugun bezala, hori konpilazio mezu honetan aurkituko dituzun guztiak doakoak dira. Hori dela eta, ez duzu diru kopuru bat atera beharko horietako bat edo guztiak lortzeko.\nHala eta guztiz ere, batek edo gehiagok barne-ordainketa sistema bat izan dezake, eta horrek aukera emango luke premium funtzioetarako sarbidea eta funtzio gehiagorako sarbidea, besteak beste. Era berean, ez da beharrezkoa inolako ordainketarik egitea, merezi du errepikatzea.\nBestalde, lehenik eta behin, Androidsisetik ez zaitugu inongo plataformatan inbertitzera animatzen, izan Forex edo kapitalarentzat arriskua adierazten duen beste edozein gune. Kontuan izan moneta-merkatua eta merkataritzarekin lotutako guztia ezagutza eta esperientziarekin egin behar dela; bestela, horretara zuzendutako diru inbertsioa gal daiteke. Era berean, egiten den guztia bakoitzaren ardura eta kontzientziapean dagoela... Orain, hori esanda, hauek dira Android mugikorretan negoziatzeko aplikazio onenak.\n2 IQ Aukera\nMerkataritza munduan ezagutzen baduzu edo inoiz entzun baduzu, agian MetraTader 4 izena ezagutzen duzu. Eta hau da merkatariek Forex merkatuan jarduteko gehien erabiltzen duten aplikazioetako bat, baita bere ahizpa MetaTrader 5-en gainetik ere, garatzaile berak sortutako bertsio berriagoa dena.\nMetaTrader 4-rekin artekari ezberdin asko erabiltzea posible da. MetaTrader 4-rekin erosketak eta salmentak erraz egin daitezke. Aplikazio honek prezioen igoera eta jaitsiera posibleen azterketa egiten laguntzen duten grafiko eta adierazle desberdinak ditu, beraz ezin hobea da aktibo, moneta, balore eta abar erostea edo saltzea ona den edo ez iragartzeko eta jakiteko. .\nSinplea da, bat edukitzea Erabiltzaile interfaze nahiko sinplea. Hala ere, kalkuluak eta estimazioak egiteko behar duzun guztia eskaintzen du. Eragiketekin gertatzen den guztiaren jarraipena egiteko aukera ere ematen du. Negoziazioa ez da inoiz errazagoa izan. Gainera, merkatuko prezioa denbora errealean ikusteko aukera ematen du eta ehunka brokerrekin bateragarria da, horien artean Europan eta munduko beste leku batzuetan ezagunenak, erabilienak eta seguruenak. Bere ezaugarri nagusietako batzuk honako hauek dira:\nAzkarra merkataritza irekien grafiko ezberdinen artean aldatzeko.\nForex diagramen koloreen pertsonalizazioa eta doikuntza.\nJakinarazpenak eta jakinarazpenak.\nTake Profit (TP) eta Stop Loss (SP) bezalako parametroak doitzeko eta konfiguratzeko aukera.\nMQL5.community-n erregistratutako edozein merkatarirekin txat bidez komunikatzeko aukera.\n1,200 aktibo baino gehiago aukeran.\nKontu erreala eta demo bat irekitzeko aukera.\nOso arina da, 10 MB baino gutxiagoko pisua du.\nMetaTrader 4 Forex merkataritza\ngaratzailea: MetaQuotes Software Corp.\nNegoziatzeko beste aplikazio bikain bat da IQ aukera. Hala ere, IQ Option ez da aplikazio bat bakarrik, artekari bat ere bada, beraz, bere politika eta komisioak ditu, nahiz eta plataforma honek duen gauza ona komisio nahiko baxuak dituela eta ehunka aktibo kudeatzeko aukera eskaintzen duela. baloreak, monetak, lehengaiak eta gehiago.\nBere espezialitateetako bat aukera bitarrak dira, ondasunak eta monetak erosteko eta saltzeko eragiketen antzera funtzionatzen dutenak, hauetan erabiltzaile berak aurrez zehaztutako epe laburrean prezio edo balio bat igo edo jaisten den aurreikustea besterik ez baita behar. Dudarik gabe, Forex-en funtzionatzeko gehien erabiltzen den beste aplikazioetako bat da, broker segurua izateaz gain eta entzute handiko erakunde ezberdinek arautua.\nIQ Aukera - Negoziazio Plataforma\ngaratzailea: IQ Aukera\nXTB 20 urte inguruko jarduera eta esperientzia duen broker bat da. Bere aplikazioa Forex hasiberrientzako eta adituentzako tresnarik osatuenetako bat daSinplea da, baina ez ditu ehunka aktibo, balore, salgai, moneta eta gehiagoren eragiketak iragartzen eta kudeatzen laguntzen duten hainbat grafiko, lerro, gida eta adierazlez.\n5,000 instrumentu baino gehiago ditu, horien artean Facebook, Apple eta Amazon bezalako enpresen akzioak eta Bitcoin, Ethereum edo Ripple bezalako kripto-monetak ere aurki ditzakezu. Eragiketak ere onartzen ditu urrea, petrolioa, kafea eta kobrea bezalako produktuekin, eta mundu osoko moneta ezagun eta erabili ohi direnekin, hala nola, AEBetako dolarra eta euroa.\nXTB - Lineako inbertsioa\ngaratzailea: XTB SA\nHau merkataritza-aplikazio nahiko praktikoa eta ezaugarri aberatsa da, Bere sinpletasuna dela eta, MetaTrader 4-ren oso antzekoa da. Erreminta ugari ditu posizioak ireki eta ixteko aukera ematen dutenak, bai eta horiek erraz, azkar eta intuitiboki kudeatzeko aukera ematen duten grafikoei esker, aktibo, moneta eta abar desberdinak kontrolatzerakoan erabaki onak hartu eta hartzeko aukera ematen dutenak. .\nLibertex: akzioen merkataritza eta Forex\ngaratzailea: Libertex International Company Limited\nPlus500 munduko brokerrik erabilienetako bat da, eta agentzia askok arautzen dutena ere. Bere komisioak baxuak dira, eta, aldi berean, bere aplikazioa gaur egun negoziatzeko eta eragiketak eta 2,000 aktibo baino gehiago kontrolatzeko onenetakoa da.\ngaratzailea: Plus500 Negoziazioa\nArtikuluaren bide osoa: Androidea » Android aplikazioak » Androiderako 5 merkataritza-aplikazio onenak\nNork deitzen dit 912041600tik\nAndroiderako lagunak egiteko 5 aplikazio onenak


Hiru disko Liverpooleko | Oharrak & Hondarrak\nHiru disko Liverpooleko\nPosted on 2014/11/13 by ibanzaldua\nAurreko batean 1980ko hamarkada amaierako Manchesterreko taldeez aritu nintzen, eta onartu behar da hiri horrek leku berezi bat okupatzen duela pop musikaren mitologian, Joy Division, Smiths eta abarren garaietatik gutxienez. Urte bertsuetan (hirurogaita hamarren amaiera, laurogeien hasiera) mugimendu interesgarriak izan ziren handik ez horren urrun, Liverpool portu-hirian, zeinak gabe nekez uler baitaiteke pop musikaren une berezi hura. Baina Liverpoolek, Manchesterrek ez bezala, handicap handia zeukan (eta dauka): The Beatlesen hiria da, eta horrek ezinbestez eklipsatzen du hiri horretako musikaren arloan gerta daitekeen beste edozer. Hiru disko hauek nolabaiteko eppur si muove bat osatu nahiko lukete, alde horretatik…\nThe Teardrop Explodes, Kilimanjaro, Fontana, 1980.\nThe Teardrop Explodes (literalki “Malkoak eztanda egiten du”) talde bitxia zen, Julian Cope kantari haluzinatuaren badaezpadako lidergopean jaio eta berehala hil zena. Musikaren historiek diotenez, Crucial Three taldetik zetorren Cope, ezer grabatzera iritsi ez baina oso inportantea izan bide zena, bertan juntatu zirelako, antza, Liverpooleko hiru artista erabakigarri: Cope bera, Ian McCulloch bunnyman-a, eta Pete Wylie (gero Wah!-n); istorioak, zer esanik ez, apokrifo izatearen itxura guztiak dauzka (arrasto ilun eta zalantzagarri bakarra kanta bat da, “Read It In Books”, Copek eta McCullochek sinatua, hala Teardrop Explodesek disko honetan nola Echo & The Bunnymenek haien lehenengoan grabatu zutena). Edonola ere, bere hurrengo proiektuan bi disko bitxi eta ia perfektu argitaratzera iritsi zen Cope, eta hau izan zen lehenengoa, garaiko klasiko underground bat. Cope krautrockaren eta psikodeliaren jarraitzaile sutsua zen, baina garai afterpunk eta new-wavezale haietan hori nahiko gaizki ikusia zegoenez, pop beztidura nahiko eszentrikoez apaindu behar izan zituzten beren abestiak: sintetizadore saltokariez, aire zinematikoko tronpetez, gitarra-kolpe zehatzez; entzun, adibidez, “Treason”, edo “Reward” singlea (niri dantza egiteko gogoa sartzen zait lehenengo konpasak entzun ahala). Baina, funtsean, izenburutik hasita (zer pintatzen du Afrikako tontorrik garaiena hemen?), disko psikodeliko bat dugu hau: letra absurdoak, doinu bihurriak, arrarotasun orokor bat, drogarik gabe drogatzeko gonbitea. Hitz batean: jeniala.\nEcho & The Bunnymen, Heaven Up Here, Korova, 1981.\nAitor dut: talde hau nire debilidadeetako bat da, eta erlijio bat balitz, sinesle ez ezik praktikantea ere izango nintzateke. Egiazki, haietaz barre egiteko elementu guztiak biltzen zituzten “untxitxo-gizonek”: lana serioegi hartzen zuten (“artistak” omen ziren), beren letrek angst gaindiezin bat islatzen zuten, Ian McCulloch kantariak garaiko konborik onena zirela aldarrikatzen zuen (harrokeria britainiar horrekin eta autoironiarik batere gabe), eta azaletako argazki “esanguratsuetan” taldekideak beti agertzen ziren bakoitza zeruertzaren alde ezberdinera begiratzen. Baina halere, edo horregatik, miresten ditut: beren doinuek hasieratik konkistatu ninduten. Heaven Up Here haien bigarren diskoa izan zen, eta gehienetan ez da azaltzen talde honen gomendatuenen zerrendan (ezta nireetan ere: Biodiskografiak nire liburuan eta Kafe aleak bilduma kolektiboan Ocean Rain entzutetsu eta erromantikoideagoa aukeratu nuen), baina debozio berezia diot, uniformeena delako agian, eta (hori seguru) baita erosi nien aurrenekoa ere. LP iluna da, melankolikoa, garai hartan ekoiztu zituzten gehienak bezala, baina (batzuek hala egiten duten arren) nik ez dut sekula lotu eszena siniestroarekin. Beste indar mota bat dario: entzun diskoari izenburua ematen dion kanta, edo ertz askotako “With A Hip”, edo “All I Want” emozionantea. Are kanta “lasaienetan” badago tentsio bat, gotikotasunetik urrun dagoena: sartu “A Promise” edo “All My Colours” zure mp3an, eta esango didazu. Tira, sartu disko osoa, ze demontre.\nThe Pale Fountains, Pacific Street, Virgin, 1984.\nHau izango da, akaso, ohar hauek irakurtzen dutenentzako diskorik ezezagunena, aukeratutako hiruren artean. Liverpooleko nolabaiteko The Smiths bihurtzeko bidean egon ziren The Pale Fountains (urte berekoak dira bien lehenengo LPak), eta, izan ere, Virgin etxeak ordura arteko diru-kopururik handiena gastatu omen zuen taldea kontratatzeko, diskorik grabatu gabe zeudenean oraindik. Negozioa bluff bat izan zen: editatu zituzten bi LPen salmenta eskasek ez zuten inbertitutakoa konpentsatu, eta taldea desegin zen (askoz ere suerte handiagoa izan ez duen Shack osatzeko gero). Disko honen ezaugarririk behinena, ziurrenik, aniztasuna da: batzuetan laurogeiko hamarkadaren bigarren erdialdean nagusituko zen pop gitarreroaren aurrekariak entzun daitezke bertan (“Reach”, “You’ll Start A War”), oihartzun jazzistikoak, tropikalistak edota bossanoveroak (“Something On My Mind”, “Beyond Fridays Field”), sintetizadoreak eta haizeak kurioski gurutzatzen dituzten baladak (“Unless”: zenbat gustatzen zitzaidan hasiera leun hura, eta ondorengo crecendoa, zeinetan denetik pilatzen baitzen, technopopetik doinu zinematikoetaraino)… Nahaste-borraste bat, alegia. Eta nago gaur egun atera izan balitz askoz ere harrera beroagoa izango lukeela haien “quiet pop”-ak. Baina orduan, badakizue, “tribuarekiko” koherentzia askoz ere gehiago baloratzen zen, musika kontuetan (zein bestelakoetan), eta ez zuen arrakastarik izan. Tamalez.\n[Testu honen lehen bertsioa Nabarra aldizkarian argitaratu zen, 2009ko abuztuan]\nPost hau Hiru Disko atalera eta Echo And The Bunnymen,Ian McCulloch,Julian Cope,The Pale Fountains,The Teardrop Explodes laburpen hitzekin ibanzaldua-k bidalia da. Gogokoetara gehitzeko lotura iraunkorra.\nOne thought on “Hiru disko Liverpooleko”\nIbon Uribarri on 8:26 pm 2017/01/10 said:\nHeaven up here untxitxoen gailurra, zalantzarik gabe.


Dumboako langile ohiak protestan, langabezia prestazioaren inguruan izaten ari diren arazoak salatzeko | LAB SINDIKATUA\nIndustria Eraikuntza Dumboako langile ohiak protestan, langabezia prestazioaren inguruan izaten ari diren arazoak salatzeko\nDumboako langile ohiak protestan, langabezia prestazioaren inguruan izaten ari diren arazoak salatzeko\nDumboa eraikuntza enpresako langile ohiek elkarretaratzea egin zuten ostiralean Donostian esku artean duten arazoa salatzeko. Enpresak bere momentuan, azpikontratazioaren aldeko apustua egin eta bere langile ia guztiak kaleratu zituen, kalteordaina eta lan egindako azken bi hilabeteak ordaindu gabe. Langabezia saria jasotzen hasi ziren orduan, eta era berean, epaitegietako bideari ekin zioten, kaleratzeen aurka.\n7 hilabe langabezia saria jasotzen pasa eta gero iritsi zen sententzia, kaleratzeak baliogabetzen zituena: ondorioz, hilabete haietan ordaindu gabe izandako soldatak kitatzera behartzen zuten epaitegiek enpresa.\nSententziaren berri izatean, enplegu zerbitzuek langileei jakinarazi zieten, jasotako diru saria itzuli egin beharko zutela, kaleratzea baliogabea izan zelako. Eta hor arazoa, Fogasak oraindik ez dizkie ordaindu gabe geratu ziren soldatak ordaindu, baina langileak jasotako langabezia saria itzultzera behartuak daude.


Kirol-jarduna, berraktibatzeko bidean - Albisteak - Usurbil\nKirol-jarduna, berraktibatzeko bidean\nEusko Jaurlaritzak atzo argitaratutako 1/2021 dekretuak Eskola Kiroleko entrenamenduak baimendu ditu, baita kirol federatuen lehiaketa ere. Ikastaroetako txandakako sistema kentzea ahalbidetu du kiroldegiko edukiera %50era igotzeak.\nKirol-instalazioetarako irizpide eta baldintza berriak onartu ditu Eusko Jaurlaritzak 1/2021 dekretuan, eta, horri esker, zenbait aldaketa izango dira Usurbilgo kiroldegian eta, oro har, kirol-jardunean, intzidentzia tasa 500etik behera mantentzen den bitartean. Neurri berrien artean, Eskola Kiroleko entrenamenduen eta kirol federatuen lehiaketaren itzulera dira nabarmentzekoak. Herriko talde eta klubak azken neurri horietara egokitzeko lanean ari dira, jarduna ahalik eta azkarren berraktibatzeko asmoz.\nEskola Kirolari dagokionez, seiko talde egonkorretan eta maskarak jantzita itzuliko dira (gaur hastekoak dira batzuk). Izatez, etenaldiaren aurretik ere hala ari ziren lanean, eta, beraz, ez du aldaketa handirik ekarriko. Kirol federatuei dagokienez, lehiaketan “murgilduta” dauden kadete, jubenil eta senior kategorietako taldeek ez dute seiko taldeen muga izango: federazio bakoitzak berea adostu behar duen arren, Buruntzaldean erabaki dute lehiaketa egutegia duten taldeek federatu dutela eta ez zaiela seiko taldeen muga jarriko. Horrez gain, orain arte bezala, profesional eta semi-profesional gisa aritu direnek ohiko entrenamenduekin jarrai dezakete. Orain, protokoloak egokitzea dagokie kirol talde eta klubei, kirol-zerbitzuei helarazi eta ontzat eman dezaten.\nJarduera hori guztia bertan behera geldituko litzateke Usurbil eremu gorrira pasatuko balitz, intzidentzia tasa 500 puntutik gora kokatuz gero: astelehen eta ostegunetan argitaratzen da eremu gorrira pasatutako herrien zerrenda, eta hori gertatuko balitz, kirol-zerbitzuek jakinaraziko die klub eta taldeei saioen etetea.\nKiroldegiko ikastaroei dagokienez, edukiera %50era igotzea baimendu du azken dekretuak, eta azken hilabeteetan ezarritako txandakako sistema kentzea ahalbidetuko du horrek: kide guztiek parte hartu ahal izango dute arauak betez eta segurtasun neurriak bermatuta. Horien kasuan, Usurbil eremu gorrira pasatuko balitz, mantentzeko aukera egongo litzateke, berriz ere neurri murriztaileen araberako egokitzapenak eginda.


137. zk., 2020ko uztailaren 14a, asteartea\nPDF (397 KB - 17 orri.)\nEBAZPENA, 2020ko uztailaren 1ekoa, SPRI – Enpresen Garapenerako Euskal Agentziako zuzendariarena, 2020ko «Elkartu» Laguntza Programa arautzen duten oinarriak onartu, argitaratu eta horietarako deialdia egiten duena.\nSPRI – Enpresen Garapenerako Euskal Agentziak, Eusko Jaurlaritzako Ekonomiaren Garapen eta Azpiegitura Sailaren menpeko Zuzenbide Pribatuko Erakunde Publikoak, hainbat ekintza egiten ditu bultzada bat emateko Euskal Autonomia Erkidegoko industria eta enpresen jarduerari, inbertsioari, garapenari, industri arloko dibertsifikazio eta lehiakortasunari, berrikuntzari, nazioartekotzeari, Informazioaren eta Ezagutzaren Gizarteari eta enpresen ekintzailetzari.\nZentzu horretan, SPRI – Enpresen Garapenerako Euskal Agentziak hainbat ekintza garatzen ditu euskal enpresen nazioartekotzea sustatzeko. Ekintza horien artean aipatzekoak dira gure enpresen nazioarteko posizionamendua hobetzea helburu duten laguntza programak.\nHala, laguntza-programa hau diseinatu da, lankidetzan eginiko nazioartekotze-proiektuak eta -jarduerak bultzatzeko eta garapen jasangarria sustatzeko nazioartekotze-prozesuan.\nGorago adierazitakoaren arabera, hau\nLehenengoa.– SPRI – Enpresen Garapenerako Euskal Agentziaren Estatutuak onartzen dituen eta, beraz, SPRI – Enpresen Garapenerako Euskal Agentziaren organo artezkarien funtzioak arautzen dituen azaroaren 13ko 160/2018 Dekretuan ezarritakoaren arabera, 2020ko «Elkartu» Laguntza Programari dagozkion oinarri arautzaileak eta deialdia onartzea, zeintzuen edukia atxikita baitago ebazpen honen I. eranskinean.\nBigarrena.– Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzazko Dekretuaren 49.2 artikuluari jarraikiz, «Elkartu» laguntza programaren oinarri arautzaileak onartzen dituen ebazpen hau osorik argitaratzea Euskal Herriko Agintaritzaren Aldizkarian.\nHirugarrena.– Ebazpen honen kontra, berraztertzeko errekurtsoa jar daiteke SPRI – Enpresen Garapenerako Euskal Agentziaren Zuzendaritza Nagusian, hilabeteko epean, ebazpen hau argitaratu eta biharamunetik aurrera edo administrazioarekiko auzi-errekurtsoa administrazioarekiko epaitegietan, bi hilabeteko epean, ebazpen hau argitaratu eta biharamunetik aurrera.\nBilbao, 2020ko uztailaren 1a.\nELKARTU 2020 LAGUNTZA PROGRAMAREN OINARRI ARAUTZAILEAK\nEnpresen nazioartekotzea ez da kontzeptu berria EAEn. Eusko Jaurlaritzak 80ko hamarkadatik hona diseinatutako industria- eta lehiakortasun-plan guztietan jaso da, eta plan horiek EAEko industria-jardueraren lehiakortasuna sendotzen lagundu dute.\nAzken urteetan, enpresen nazioartekotzea lehentasunezko jarduera-ardatz bilakatu da. Enpleguaren eta Suspertze Ekonomikoaren aldeko 2017-2020 Esparru Programaren zutabeetako da, eta indarrean dagoen 2017-2020 Industrializazio Planaren ardatz estrategikoetako bat ere bai.\nGainera, Enpresak Nazioartekotzeko 2017-2020 Plana (aurrerantzean, ENP) Eusko Jaurlaritzaren nazioartekotze-eredua ezartzen duen tresna estrategikoa da. Plan horretan politika publiko bat definitzen da, enpresei euren lehen urratsetan laguntzeko kanpoko merkatuetara irekitzen hasten direnean, eta, horrezaz gain, apustu sendo bat egiten da esportatzea ohikotzat duten enpresei balio erantsiko zerbitzuak emateko, zeren enpresa horiek, lehiakortasuna irabazi beharrez, arrisku berriak hartzen dituzte beren gain, merkatuak dibertsifikatzen dituzte eta beren produktuak eta zerbitzuak egokitzen dituzte merkatu globalen eskakizunetara.\nENPren berrikuntzetako bat da laguntza-programak eta balio erantsiko zerbitzu pertsonalizatuak eskaintzen zaizkiela enpresei eta, batez ere, bultzada bat ematen zaiola enpresen arteko lankidetzari.\nBeste alde batetik, Eusko Jaurlaritzak bere ekarpena egin nahi die Nazio Batuek sustatutako Garapen Jasangarriko Helburuei. NBEk 17 helburu (GIH) onartu zituen pobreziari buru emateko bere forma guztietan, desberdintasunak murrizteko eta klima aldaketaren aurka borrokatzeko, betiere bermatuz inor ez dela atzean geratzen.\nHorregatik, Eusko Jaurlaritzak bere egin du 2030 Agendaren erronka unibertsala, eta erabaki du bere politika publikoak 2030 Agendaren erronken arabera bideratzea. Hori dela eta, hautaketa-irizpide batzuk txertatuko ditu inplikatuta dauden lurraldeei arlo ekonomiko nahiz sozialeko nazioartekotze-estrategia bermatzeko. Horren erakusgarri, 2019ko martxoaren 4an, Munduko Itunak eta Eusko Jaurlaritzak, EAEko hiru enpresa-elkarteekin batera, euren arteko lankidetza sendotzea erabaki dute, EAEko enpresa-ehunean 2030 Agenda eta Garapen Jasangarriko Helburuak (GJH) sustatzeko hitzarmen baten bitartez.\nGauzak horrela, Eusko Jaurlaritzak erronkatzat hartu du enpresa guztiei laguntzea euren nazioartekotze-prozesuan, ikuspegi inklusiboago eta iraunkorrago batetik abiatuta. Horretarako, apustu bikoitza egin du, alde batetik, laguntasuna emango die kanpoko merkatuetan euren lehendabiziko urratsak ematen ari diren enpresei, eta bestetik, aurrera jarraituko du lehendik esportatzaileak diren baina euren irismen globalean jauzi kualitatiboak eman nahi dituzten enpresentzako laguntzarekin.\nElkartu programako laguntzak itzuli beharrik gabeko dirulaguntza publikoak dira. Laguntza horiek helburutzat dute enpresen arteko lankidetza bultzatzea nazioartekotzearekin zerikusia duten proiektuetan eta, 17. GJHari jarraikiz, aliantzak sortzea garapen jasangarria lortzeko.\nOinarri hauek jarraipena emango diote 2019. urtean abiarazitako Elkartu programari, zeinak bere baitan integratu baitzituen enpresen arteko lankidetza bultzatzeko aurreko bi programak (Elkartzen Berri eta Global Lehian). Nobedade gisa, onuradunen artean sartu ditu euskal ETEen nazioartekotze-prozesuetan trakziogile izan daitezkeen enpresa handiak.\nPrograma hau jasota dago erakundeak 2020ko ekitaldirako onartutako Dirulaguntzen Plan Estrategikoan.\nElkartu programa bat dator 2017-2020 ENPan jasota dauden Eusko Jaurlaritzaren Ekonomiaren Garapen eta Azpiegitura Sailaren helburuekin, eta bere xedea da lankidetzan eginiko nazioartekotze-proiektuak eta -jarduerak bultzatzea, eta garapen jasangarria sustatzea nazioartekotze-prozesuan.\nOinarri hauen helburua da lankidetzan jardungo duten Euskal Autonomia Erkidegoko enpresa-elkarte eta -taldeentzako dirulaguntzak arautzea eta 2020ko ekitaldirako deialdia egitea, lankidetzako nazioartekotze-jarduerak egin ditzaten, jarraian datozen artikuluen arabera.\n1.– Programa hau gauzatzeko eta ebazteko orduan publikotasun- eta objektibotasun-printzipioak beteko dira.\n2.– Laguntza hauek egoki aurkeztutako eskaeren hurrenkerari jarraituz tramitatuko dira.\n1.– 1. artikuluan ezarritako helburura bideratutako baliabide ekonomikoak 500.000 eurokoak dira, eta SPRI – Enpresen Garapenerako Euskal Agentziaren aurrekontuetan horretarako ezarri diren aurrekontu-zuzkiduretatik etorriko dira. SPRIren aurrekontuak Euskal Autonomia Erkidegoko Aurrekontu Orokorretan sartuta daude.\n2.– Dirulaguntzak ordenan esleituko dira, espedientea noiz osatu den kontuan hartuta.\n3.– Programarako funtsak agortzen badira, programari amaiera emango zaio, eta SPRI – Enpresen Garapenerako Euskal Agentziako zuzendari nagusiak horren berri emango du sozietatearen web orrian (www.spri.eus/sakondu) eta Euskal Herriko Agintaritzaren Aldizkarian argitaratuko den ebazpen baten bidez.\n1.– Erakunde onuradun izan ahalko dira lankidetzan jardungo duten enpresa-elkarte eta -taldeak, besteak beste, esportazio-partzuergoak, salmenta-taldeak eta kanpoko merkatuetan lankidetzan jarduteko konpromisoa duen bestelako edozein figura, juridikoki baliozkoa bada.\nNortasunik gabeko pertsona fisiko edo juridikoen taldeak direnean, berariaz adierazi beharko da (bai eskaeran eta bai dirulaguntza emateko ebazpenean) zein konpromiso hartuko dituen elkarteko kide bakoitzak, bai eta horietako bakoitzari aplikatu beharreko dirulaguntzaren zenbatekoa, denak izango baitira onuradun. Nolanahi ere, ordezkari edo ahaldun bakar bat izendatu beharko da talde osoarentzat, zeinak behar besteko ahalordea izango baitu taldeak onuradun gisa izango dituen obligazioak betetzeko. Taldea ezingo da desegin Dirulaguntzei buruzko azaroaren 17ko 38/2003 Lege Orokorraren 39. eta 65. artikuluetan aurreikusitako preskripzio-epea igaro arte.\n2.– Oinarri hauetan aurreikusitakorako, elkartetzat hartuko dira baldintza hauek betetzen dituzten erakundeak:\na) Irabazi asmorik gabeko erakundea izatea.\nb) Euskal Autonomia Erkidegoko Elkarteen Erregistro Orokorrean inskribatuta egotea, eta elkartutako enpresetatik gutxienez 10 euskal enpresak izatea.\nc) Helburu nagusitzat izatea elkartutako enpresen nazioartekotzea eta plangintza bat edukitzea helburu hori erdiesteko.\n3.– Lankidetzan jardungo duten enpresa-taldeek bete beharreko baldintza orokorrak:\na) Taldea osatuko dute elkarren arteko loturarik gabeko gutxienez 2 enpresa independentek, zeintzuek, beren operazio-sinergiek eskaintzen dizkieten abantailek bultzaturik, konpromisoa hartuko baitute kanpoko merkatuetan elkarrekin jarduteko, arriskuak eta kostuak partekatuz.\nb) Onuradun izan daitezke egoitza edo produkzio-lantegiak Euskal Autonomia Erkidegoan dituzten enpresa handiak eta ETEak, baldin eta indarrean dagoen deialdia baino lehenago eratu badira.\nc) Proiektuetan enpresa handiek parte hartzen badute, enpresa horiek trakziogileak izango dira, eta gutxienez beste bi ETE sartu beharko dituzte taldean. Egoitza soziala EAEtik kanpo duten enpresek ere parte hartu ahal izango dute taldean, baina beren partaidetza ez da izango partaidetza txikiena duen ETEarena baino handiagoa.\nd) Jarduerek enpresa edota erakundeen arteko lankidetza-hitzarmen batean (kontratu bat edo bestelako edozein dokumentu) oinarritu behar dute, eta hitzarmen horrek argi eta garbi jaso behar du alderdien konpromisoa.\ne) Ekintza-plan edo nazioartekotze-estrategia bateratu bat izan beharko dute, zeinetan adieraziko diren: enpresa parte-hartzaileen deskribapena, euren produktu edo zerbitzuak, euren helburu eta igurikapen komertzialen definizioa, segmentu, bezero eta jomuga-merkatuen identifikazioa, garatuko diren jardueren definizioa, erantzukizunak eta epeak.\n4.– Jatorriko (EAEn eratuak) nahiz jomugako (atzerriko herrialde batean eratuak) esportazio-partzuergoek, kategoria espezifiko bat direnez lankidetzan jardungo duten enpresa-taldeen barruan, baldintza berezi hauek bete beharko dituzte, 3. atalean ezarritakoez gain:\na) Izaera juridiko propioa izatea, taldeko gainerako enpresa edo erakundeekiko independentea.\nb) Pertsona bat lanaldi osoan kontratatzea partzuergoa kudeatzeko.\n5.– ETEaren definizioa Europako Batzordearen 2003ko maiatzaren 6ko 2003/361/EB gomendioan ezarritakoaren arabera aplikatuko da.\n6.– Onuradun izateko baldintzak dirulaguntzaren indarraldi osoan bete behar dira.\n5. artikulua.– Dirulaguntzetatik kanpo dauden enpresa eta erakundeak.\n1.– Ez dira onuradun izango Dirulaguntzei buruzko azaroaren 17ko 38/2003 Lege Orokorraren 13.2 eta 13.3 artikuluetan aurreikusitako egoeretakoren batean dauden pertsonak edo enpresak, berreskuratze-agindu baten menpe daudenak, erabaki bada Europako Batzordeak emandako laguntza bat legez kanpokoa edo merkatu erkidearekin bateraezina dela, eta ezta ere krisi-egoeran dauden enpresak, krisi-egoeran dauden eta finantza arlokoak ez diren enpresen salbamendurako eta berregituraketarako Estatuko laguntzei buruzko Europar Batasunaren jarraibideen arabera (DO C249, 2014-07-31).\n2.– Ezingo dira izan ez onuradun ez parte-hartzaile bitartekaritza-lanak bakarrik egiten dituzten edota hirugarrenen produktuak bakarrik banatzen dituzten enpresak.\n3.– Dirulaguntza hauek bateraezinak dira Klusterrak Dinamizatzeko Elkarteentzako laguntza-programakoekin.\n4.– Ez dira izango onuradun Europar Batasun barruko hurbileko operazio komertzialak soilik egiten dituzten enpresak.\n5.– Ez dira izango onuradun egoera hauetakoren batean dauden enpresak:\na) 200.000 eurotik gorako de minimis laguntza bat jaso izana, egungo zerga-ekitaldia eta aurreko biak aintzat hartuta.\nb) Legegintzako 1/1997 Dekretuaren 50. artikuluko egoeretan eta 38/2003 Legearen 13. artikulukoetan egotea, zeinaren ondorioz ezin baita izan laguntzen onuradun, eta bereziki ondoko hauetan:\n– Enpresa ez egotea egunean Gizarte Segurantzako Diruzaintza Orokorrarekiko eta bere kolaboratzaileekiko zerga betebeharretan, eta ezta ere Eusko Jaurlaritzarekiko betebeharretan, eta iraungitako, erreklamatutako edo ordaindu gabeko zorrak izatea SPRI Taldeko enpresaren batekin.\n– Oraindik bete gabe izatea edozein administraziotatik edo sektore publikoko edozein erakundetatik jasotako laguntza edo dirulaguntzei dagozkien zenbatekoak itzultzeko betebeharrak. Ezingo dute, halaber, deialdi honetan parte hartu zehapen-prozedura batean zehapen irmo bat jaso dutenek (betiere, laguntza publiko batetik datorren zehapena bada) edo horrelako programetan lehiatzea galarazten duten zehapenak dituztenek, baldin eta zehapena betetzen ari badira. Enpresa edo lankidetzako enpresa-taldea dirua itzultzeko prozedura batean edo zehapen-prozedura batean badago, horren emaitza ikusita emango da –edo, hala badagokio, ordainduko da– laguntza.\n– Prozedura batean kaudimengabetzat joak izatea, konkurtsoa eskatu izana, konkurtsoan egotea, esku-hartze judizial batean egotea edo Konkurtso Legearen arabera desgaituak izatea, konkurtsoko kalifikazio-epaian finkatutako desgaitze-aldia amaitu gabe egonik.\n– Agintaritza eskudunak egiaztatzea ezen erakunde horrek lehia galarazten, murrizten edo faltsutzen duten jarduerak egiten dituela.\nc) Armak egiten, merkaturatzen eta finantzatzen aritzea, Herrialde Txirotuekiko Justizia eta Elkartasunerako Gutunari buruzko abenduaren 28ko 14/2007 Legean ezarritakoari jarraikiz.\n– Lankidetza-taldea dinamizatzeko eta koordinatzeko gastuak: proiektu bakoitzeko 10.000 euro gehienez barne-gastu bezala: proiektuarekin zuzenean lotutako langileen soldatak (enpresak Gizarte Segurantzara egin beharreko kotizazioak barne), lankidetzako enpresa-taldea diseinatzen, koordinatzen eta martxan jartzen emandako denboragatik.\n– Taldearen sorkuntza-gastuak: alderdi juridiko, fiskal eta finantzarioei buruzko kanpo-aholkularitza, akordioak egiteko eta partzuergoak edo bestelako enpresa-taldeak sortzeko.\n– Egitura-gastuak: langileak hautatzeko kanpo-kontratazioko gastuak edota kudeatzailearen soldata gordinaren kostua, esportazio-partzuergoen kasuan.\n– Ekintza-planaren edo Nazioarteko Estrategiaren garapenerako gastuak: aholkularitzako edo kanpo-aholkularitzako gastuak ekintza-plan bateratua egiteko, non adieraziko diren, gutxienez, honako hauek: enpresa parte-hartzaileen deskribapena, euren produktu edo zerbitzuak, euren helburu eta igurikapen komertzialen definizioa, segmentu, bezero eta jomuga-merkatuen identifikazioa, garatuko diren jardueren definizioa, erantzukizunak eta epeak.\n– Merkatuen prospekziorako aholkularitza-zerbitzuak. Jomuga-herrialde bakoitzeko azterketa bat baino ez da diruz lagunduko, betiere Basque Trade & Investement-ek (Nazioartekotzeko Euskal Agentziak) berariaz eta idatziz uko egin badio zerbitzua emateari. Zerbitzuak emateko eskaerak info@basquetrade.eus helbidera bidaliko dira.\na) Patenteak eta markak erregistratzea: diruz lagunduko dira beharrezkoak diren kudeaketa-gastuak, eta baita ere helmuga-herrialdeko erregistro ofizialetan inskribatzeko tasak.\nb) Homologazioa eta ziurtapena: jomuga-herrialdean eskatzen diren derrigorrezko homologazioetatik (horretarako egiaztatuak dauden erakundeek eginak) eratorritako gastuak, eta atzerriko bezero handiekin egin beharreko ziurtapen eta aurre-kalifikazioak.\n– Azoka eta kongresuetako gastuak: laguntzak emango dira nazioarteko azoketara, kongresuetara edo foroetara joateko erakusketari bezala, betiere SPRI – Enpresen Garapenerako Euskal Agentziak, Basque Trade & Investment-ek (Nazioartekotzeko Euskal Agentzia) edo bestelako administrazio, elkarte edo kluster batzuek ez badute ekitaldian parte hartzen pabiloi ofizial batekin edo taldekako stand batekin.\nHorrelakoetan, ezinbesteko baldintza izango da Basque Country markari (Euskadi Basque Country, SPRI Taldea eta Nazioartekotzeko Euskal Agentzia marken logotipoei) ikusgarritasuna ematea standean eta azokan erabiliko diren sustapen-materialetan.\nDiruz lagunduko dira gehienez 2 misio zuzen jomuga-herrialde bakoitzeko, eta horietako bakoitzean bidaia-poltsa bat emango da erakunde parte-hartzaile bakoitzeko.\nDiruz lagunduko dira gehienez alderantzizko 2 misio jomuga-herrialde bakoitzeko, eta horietako bakoitzean bidaia-poltsa bat emango da gonbidatutako bisitari bakoitzeko. Misio bakoitzean 8 pertsona gonbidatu ahal izango dira gehienez.\n– Sustapen- eta zabalkunde-elementuak. Bakarrik onartuko da talde osoarentzako sustapen-materiala, eta material horretan adieraziko da zeintzuk diren enpresa parte-hartzaileak. Partzuergoen kasuan, beronen izena bakarrik erabili ahal izango da. Sustapen-elementuetan jomuga-herrialdeko hizkuntza ofiziala edo ingelesa erabili beharko dira.\n– COVID-19ak sortu duen egoerari buruzko azterketak, alderdi hauek aztergai dituztenak:\na) Nazioartekotze-planak berriren berri prestatzea eta COVID-19ak eragindako egoerari egokitutako kontingentzia-planak lankidetzan idaztea.\nb) Birdiseinatze-azterketak egitea eta ikuspegi sektoriala duten global supply chain alternatibak sortzea.\nc) Nazioarteko e-commerce estrategia bat egitea.\nd) COVID-19aren ondoriozko eta lankidetzan eginiko kudeaketa globalari buruzko kanpo-aholkularitza juridiko, ekonomiko eta finantzaria.\nEz da laguntzarik emango erakunde publikoek egin dituzten azterketak eta eman dituzten zerbitzuak ordaintzeko, prezio publikoen menpe badaude.\nPosible izango da dirulaguntzaren xede diren lanak osorik azpikontratatzea enpresa adituei. Kasu horretan, Dirulaguntzei buruzko Lege Orokorraren 31.3 artikuluan xedatutakoaren arabera, diruz lagundu daitekeen gastuaren zenbatekoak gainditu egiten badu kontratazio publikoaren arloan kontratu txikientzat indarrean dagoen araudian zehaztutakoa, onuradunak gutxienez 3 hornitzaile desberdinen eskaintzak eskatu beharko ditu lana egiteko, zerbitzua emateko edo ondasuna jasotzeko konpromisoa kontratatu edo ondasuna entregatu aurretik, salbu eta, bere ezaugarriak bereziak izateagatik, merkatuan ez badago behar beste erakunde lan hori egin, zerbitzua eman edo hornitzeko edo gastua dirulaguntza eman baino lehenago egin bada.\nDiruz lagundu daitezkeen gastuak osorik (% 100) azpikontratatu daitezke.\n7. artikulua.– Laguntza eskaera.\nEskatzaile batek eskaera bat aurkeztu dezake gehienez.\n8. artikulua.– Dirulaguntzen mugak.\n1.– Dirulaguntzak portzentaje hauetara irits daitezke, onuradunak jasangarritasunarekin duen konpromiso-mailaren arabera:\n– Onartutako gastuaren % 60raino, baldin eta erakunde onuraduneko liderrak egiaztatzen badu Global Compact ekimeneko edo Munduko Ituneko kide dela.\n– Onartutako gastuaren % 50eraino, baldin eta erakunde onuraduneko liderra ez bada Global Compact ekimeneko edo Munduko Ituneko kidea.\n2.– Horrez gain, gehienezko zenbateko hauek emango dira dirulaguntza-eskaera bakoitzeko:\n– Gehienez 45.000 euro onuradun bakoitzeko, eta gehienez 15.000 euro enpresa bakoitzeko, lankidetzan jardungo duten enpresa-taldeen kasuan.\n– Gehienez 20.000 euro lankidetza-taldeko enpresa trakziogile edo liderrarentzat.\n3.– Bidaia-poltsen gehienezko zenbatekoa jasota dago 1. eranskinean.\n1.– Dirulaguntza hauek bateraezinak dira administrazio honek, beste administrazio publiko batzuek edo erakunde pribatuek jomuga-herrialdean kontzeptu bererako emandako beste edozein laguntzarekin.\nDiruz lagundutako kontzeptua berbera balitz, erakunde onuradunek laguntza horien berri eman behar diote derrigorrez SPRI – Enpresen Garapenerako Euskal Agentziari.\n2.– Aurrekoa gorabehera, aplikagarria izango da de minimis dirulaguntzen metatze-erregimena, laguntza horiei buruzko Batzordearen 2013ko abenduaren 18ko (EB) 1407/2013 Araudian edo Europar Batasunean xede horretarako emandako beste edozein zuzentarau edo xedapenetan ezarritakoaren arabera.\n10. artikulua.– Eskaeren aurkezpena.\n1.– Eskaerak aurkezteko epea hasiko da oinarri hauek Euskal Herriko Agintaritzaren Aldizkarian argitaratu eta biharamunean, eta 2020ko urriaren 30ean edo funtsak agortzen direnean bukatuko da, 3. artikuluan adierazitakoari jarraikiz. Aurrekoa gorabehera, publikoarentzako arreta 2020ko urriaren 30eko arratsaldeko 15:00etan (penintsulako ordua) amaituko da.\n2.– Administrazio Publikoen Administrazio Prozedura Erkideari buruzko urriaren 1eko 39/2015 Legearen 14.2 artikuluan xedatutakoaren arabera, bitarteko elektronikoak erabiliko dira eskaerak, errekerimenduak, jakinarazpenak eta laguntza deialdi honek berekin dakartzan gainerako tramiteak egiteko.\n3.– Tramitazioa elektronikoki egiteko xehetasunak Interneteko https://www.spri.eus/elkartu helbide elektronikoan daude, eta helbide horretan bete beharko dira eskaerak, erantzukizunpeko adierazpenak eta erabili behar diren gainerako ereduak.\n4.– Behin bete ondoren, eskaerak eskatzailea den pertsona edo erakundearen sinadura aitortua izan behar du, eta hurrengo artikuluan zehaztuko den dokumentazioa ere atxiki behar du.\n5.– Espedienterako sarbidea eta eskaera egin osteko gainerako izapideak elektronikoki egingo dira, https://www.spri.eus/elkartu helbidean.\n6.– Laguntza-eskaera eta gainerako dokumentazioa edozein hizkuntza ofizialetan aurkeztu daitezke. Gainera, laguntza-eskaeratik eratorritako jarduketetan eta prozedura osoan zehar erabiliko da erakunde eskatzaileak hautatutako hizkuntza, Euskararen Erabilera Normalizatzeko azaroaren 24ko 10/1982 Oinarrizko Legean ezarritakoaren arabera.\n7.– Dirulaguntza-eskaera aurkeztean, eskatzaileak baimena ematen dio organo emaileari zuzenean eskura dezan zerga betebeharrak eta Gizarte Segurantzarekikoak egunean daudela dioen egiaztagiria. Hala ere, eskatzaileak berariaz egin diezaioke uko baimena emateari, eta kasu horretan, betebehar horiek egunean dituela dioen ziurtagiria aurkeztu beharko du eskatzen zaion guztietan.\n11. artikulua.– Eskaeren edukia.\n1.– Erakunde eskatzaileek dokumentazio hau aurkeztu beharko dute:\na) Eskaera telematikoa, behar bezala beteta eta erakunde eskatzailearen behar besteko ahala duen legezko ordezkariak sinatuta. Eskaera horretan erakundeari nahiz ekintzei buruzko datuak jasoko dira, horiek izango direlarik proiektua egoki baloratzeko oinarria.\nb) Erakunde eskatzailearen ordezkaritza-ahalordearen eskriturak edota kopia. Sorkuntza-gastuekin lotutako laguntza eskatzen bada, eskaera aurkezten den momentuan atxiki beharko da kanpoko zerbitzuaren kontratua edota kostuaren aurrekontua.\nc) Eskatzaileak emandako kontu korrontearen titulartasunaren ziurtagiria.\nd) Zerga betebeharrak eta Gizarte Segurantzarekikoak bete direla egiaztatzen duen ziurtagiria, baldin eta ez bazaio baimenik eman erakunde-emaileari egiaztapen hori zuzenean lortzeko.\ne) Sozietateen gaineko Zergaren azken 200 inprimakia, eskatzailea ETEa dela ziurtatzen duena, hala izanez gero. Hala badagokio, enpresa horrek 3. eranskina bete beharko du.\nf) Bai eskatzaileak eta bai enpresa parte-hartzaileek aurreko bi zerga ekitaldietan eta indarrean dagoen zerga ekitaldian jasotako de minimis laguntzak, Batzordearen de minimis laguntzei buruzko 1407/2013 (EB) Araudiaren menpe daudenak. Enpresa parte-hartzaile guztiek bete behar dute 4. eranskina.\ng) Dirulaguntzaren xede diren jardueren zerrenda.\nh) Global Compact ekimeneko edo Munduko Ituneko bazkide dela egiaztatzen duen akreditazioa, hala izanez gero.\n6.2.– «Merkatuen prospekziorako aholkularitza-zerbitzuak» artikuluan jasotako zerbitzu-prestazioak barne hartzen dituzten eskaerek atxikita aurkeztu beharko dute Basque Trade & Investment-i (info@basquetrade.eus) zerbitzu horiek emateko eskatuz igorritako posta elektronikoaren kopia.\n2.– Lankidetzan jardungo duten enpresa-taldeen kasuan, aurreko puntuan adierazitako dokumentazioaz gain, ondoko hauek ere aurkeztu behar dira:\na) Enpresen edota erakundeen arteko lankidetza-hitzarmena, kontratua edo bestelako edozein dokumentu, non argi adieraziko baita alderdien konpromisoa. 2. eranskina bete behar da.\nb) Lankidetzan jardungo duen enpresa-taldearen ekintza-plana: sorkuntza-gastuekin lotutako laguntza eskatzen bada, eskaera aurkezten den momentuan atxiki beharko da kanpoko zerbitzuaren kontratua edota kostuaren aurrekontua.\nc) Enpresa parte-hartzaileak ETEak direla dioen adierazpena, 3. eranskinean oinarrituta.\nd) Bai eskatzaileak eta bai enpresa parte-hartzaileek aurreko bi zerga ekitaldietan eta indarrean dagoen zerga ekitaldian jasotako de minimis laguntzak, Batzordearen de minimis laguntzei buruzko 1407/2013 (EB) Araudiaren menpe daudenak. Lankidetzan jardungo duen enpresa-taldeko parte-hartzaile guztiek bete behar dute 4. eranskina.\ne) Lankidetzako enpresa-talde modalitatean parte hartzen duten enpresek euren zerga betebeharrak eta Gizarte Segurantzarekikoak bete dituztela egiaztatzen duen ziurtagiria, baldin eta ez bazaio baimenik eman erakunde-emaileari egiaztapen hori zuzenean lortzeko.\n3.– Nolanahi ere, SPRI – Enpresen Garapenerako Euskal Agentziak enpresa eskatzaileari eska diezaioke aurkeztu dezala eskaera egoki ulertzeko, ebaluatzeko eta izapidetzeko beharrezkotzat jotzen duen beste edozein dokumentu edo informazio osagarri. Bestalde, Sektore Publikoko Araubide Juridikoaren eta Administrazio Publikoen Administrazio Prozedura Erkidearen Legean ezarritakoa aplikatuko da arau honetan berariaz adierazi ez den orotarako. Eskatzen zaion momentuan eta epean aurkeztu beharko du dokumentazio hori.\n4.– Eskaera ez badago osorik beteta edo ez badu atxikita dokumentazio osagarria, erakunde onuradunari eskatuko zaio zuzendu dezala akatsa edo aurkeztu ditzala dokumentuak 10 egun balioduneko epean. Bestela, ulertuko da atzera egin duela bere eskaeran, eta erabaki horri dagokion ebazpena emango da, Administrazio Publikoen Araubide Juridikoaren eta Administrazio Prozedura Erkidearen Legean xedatutakoaren arabera.\n12. artikulua.– Dirulaguntzak esleitzeko ebazpen-prozedura.\n1.– Eskaerak aztertu eta ebaluatzeko lan materialak Basque Trade & Investment-Nazioartekotzeko Euskal Agentziak izendatutako teknikariek egingo dituzte eta txosten tekniko gisa aurkeztuko dituzte. Sozietate horrek SPRI – Enpresen Garapenerako Euskal Agentziaren Erakunde Laguntzaile gisa jardungo du, eta hauek izango dira bere eginkizunak:\nd) Gerta litezkeen gorabeherak SPRIri jakinaraztea.\nTxosten teknikoek informazio hau jasoko dute: baliozkotzearen xehetasunak eta eskaera bakoitzari dagozkion onartutako gastu hautagarriak.\n2.– Laguntza-eskaerak ebaluatu eta ebatziko dira espedienteak osaturik daudenean.\n3.– Basque Trade & Investment-Nazioartekotzeko Euskal Agentziaren txostenetan oinarritutako proposamenak ikusirik, SPRIko Nazioartekotze zuzendariak zuzeneko esleipen prozeduraren bidez ebatziko ditu laguntzak, eskaerak aurkeztu diren ordenaren arabera eta aurrekontu-kreditua dagoen bitartean.\n4.– SPRIko Nazioartekotze zuzendariaren ebazpen-epea. Ebazteko eta jakinarazpena egiteko gehienezko epea sei hilabetekoa izango da agiri guztiak aurkezten diren egunetik aurrera. Epe horretan ebazpenik eman ez bada, ulertuko da onartu egin dela.\n5.– Ebazpena SPRIren web-gunean eta Euskal Herriko Agintaritzaren Aldizkarian argitaratuko da, denek izan dezaten eman diren laguntzen berri.\n1.– Dirulaguntza bi zatitan ordainduko da, honela:\n– Dirulaguntzaren % 50 dirulaguntza emateko ebazpena jakinarazi eta gero.\n– Gainerako % 50aren likidazioa dirulaguntzaren xede diren ekintzak burutzean egindako gastuak justifikatu ostean.\n2.– Laguntzak likidatzeko justifikazio-agiriak telematikoki aurkeztu behar dira 2021eko otsailaren 26a baino lehen (egun hori barne), erakunde onuradunaren lege-ordezkariak sinaturik. Hauek dira aurkeztu beharreko agiriak:\n– Jarduera bakoitzaren gastuen eta zenbatekoen zerrenda sailkatua. Lankidetza-taldea dinamizatzeko eta koordinatzeko gastuak justifikatzeko orduan, derrigorrez adierazi behar da zein jarduerari edo jarduerei dagozkien lan egindako orduak eta zeintzuk diren partu hartu duten pertsonak.\n– Gastu hautagarrien fakturak, kostuak banakatuta, jaulkipen-data adierazita eta hornitzailea identifikatuta, eta baita ere ordainagiriak, bakoitza bere zenbatekoarekin eta ordainketa-datarekin.\n– Barne-gastuak justifikatzeko, orduen kostua justifikatu behar da. Horretarako, ondoko hauek aurkeztu behar dira:\na) Urteko lanaldia, aplikatzekoa den hitzarmen kolektiboari jarraikiz.\nb) Proiektuan lan egin duten pertsonen 10T agiriak, euren nominak eta bankuko agiriak edo transferentzia telematikoak egiteko aginduak.\nc) Gizarte Segurantzako aplikazioaren bidez sortutako Kotizazioen Likidazioen Zerrenda (KLZ) eta ordainketaren banku-agiria.\nd) Gizarte Segurantzako aplikazioaren bidez sortutako Langileen Zerrenda Nominala (LZN).\ne) Proiektuan lan egin duten langileen lan-parteak, bakoitzak proiektuari eskaini dizkion orduen xehetasunekin.\n– Dirulaguntzarekin finantzatu diren jarduerak gauzatu izanaren justifikazio memoria.\n– Egindako bidaiak justifikatzeko, beharrezkoa izango da garraio-txartelak edo ostatuaren fakturak aurkeztea bidaiaren egiaztagiri gisa.\n14. artikulua.– Laguntza- edota likidazio-eskaerak zuzentzea.\nEskaerak ez badaude behar bezala beteta puntu guztietan edo eskatutako dokumentazio guztia aurkezten ez bada, 10 egun balioduneko epea emango zaio interesdunari akatsak zuzen ditzan. Hala egiten ez badu, eskaeran atzera egin duela ulertuko da, SPRI – Enpresen Garapenerako Euskal Agentziako Nazioartekotze zuzendariak horretarako ebazpena eman ostean, hala ezarrita baitago Administrazio Publikoen Administrazio Prozedura Erkidearen urriaren 1eko 39/2015 Legearen 68. artikuluan.\nOnuradunek bete beharreko obligazioak dira Dirulaguntzei buruzko Lege Orokorrean eta Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzazko Dekretuaren 50. artikuluan xedatutakoak, eta, bereziki, hauek:\n1.– Emandako laguntza onartzea. Hartara, dirulaguntza eman izanaren jakinarazpena jasotzen denetik hamabost eguneko epean eta idatziz espresuki horri uko egin ezean, ulertuko da erakunde onuradunak laguntza onartu duela.\n2.– Dirulaguntza erabiltzea ekintza-plana garatzeko.\n3.– Erakunde onuradunak konpromisoa hartzen du jasotako laguntza hori enpresa parte-hartzaileen artean banatzeko, eskaeran ageri diren enpresa guztiek adostutakoaren arabera.\n4.– Onartzea SPRI – Enpresen Garapenerako Euskal Agentziak agiri osagarriak eska ditzakeela eta bere kolaboratzaile den Basque Trade & Investment-Naziaortekotzeko Euskal Agentziak izendatutako langileek beharrezko eta komenigarri jotzen dituzten egiaztapen eta azterketak egin ditzaketela instalazioetan, horrela egiaztatzeko proiektua gauzatu dela eta eskatutako baldintzak bete direla.\n5.– Faktura osoak gordetzea eta SPRI – Enpresen Garapenerako Euskal Agentziaren eta Euskal Autonomia Erkidegoko Administrazio Orokorraren esku jartzea bost urtez, gastu hautagarriak gauzatzen direnetik aurrera.\n6.– Laguntzen erabilera fiskalizatzeko eginkizuna betetzen duten aldetik, eskatutako informazioa ematea Kontrol Ekonomikoko Bulegoari eta Herri Kontuen Euskal Epaitegiari edo Estatu zein Europa mailako beste kontrol-organismo eskudun batzuei.\n7.– SPRI – Enpresen Garapenerako Euskal Agentziari berehala jakinaraztea laguntzak edo dirulaguntzak edota beste edozein diru-sarrera edo baliabide jaso dutela xede berbererako beste edozein Administraziotatik.\n8.– Aldatu egin bada dirulaguntza esleitzeko aintzat hartu den arrazoiren bat, horren berri ematea SPRI – Enpresen Garapenerako Euskal Agentziari.\n9.– Programa honetan onartutako dirulaguntzaren jatorriari buruzko publizitate egokia egitea.\n10.– Hizkuntzaren eta irudien erabilera ez-sexista bermatu behar da diruz lagundutako proiektua gauzatzean sortutako dokumentu eta euskarri guztietan.\n1.– Ikusiko balitz erakunde onuradunak ez duela bete programa honetan, aplikatzekoak diren gainerako arauetan eta laguntzen ebazpenean ezarritako baldintzetakoren bat, emandako laguntza eskuratzeko eskubidea galduko du, eta SPRIri itzuli beharko dizkio ordura arte kobratu dituen laguntzen diru kopuruak gehi atzerapenagatiko interesak, eta behar balitz, legezko jarduketak abiaraziko dira diru kopuru horiek itzul ditzan.\n2.– Ez-betetzeen arrazoien artean daude onartutako aurrekontuaren gaineko % 25etik gorako desbideratzeak, salbu eta, SPRI – Epresen Garapenerako Euskal Agentziaren iritziz, salbuespen hori justifikatuta badago desbideratzeari buruzko txosten tekniko baten bitartez.\n4.– Erakunde onuradunak ez badu betetzen agindu honetan, Dirulaguntzei buruzko azaroaren 17ko 38/2003 Lege Orokorraren 37. artikuluan eta hurrengoetan eta aplikagarriak diren gainerako arauetan ezarritako baldintzaren bat, edo ez badu betetzen ebazpenean ezarritako betekizunen bat, organo eskudunak, interesdunari entzun ondoren, ez-betetzeari buruzko espedientea irekiko du, eta administrazio-ebazpen bidez deklaratuko du galdu egin duela dirulaguntza jasotzeko eskubidea, eta, hala badagokio, orobat deklaratuko du jasotako dirulaguntza eta berandutze-interesak Euskal Autonomia Erkidegoko Diruzaintza Nagusiari itzuli behar dizkiola bi hilabeteko epean, Euskadiko Ogasun Nagusiaren Antolarauei buruzko Legearen testu bateginaren 53.1 artikuluan eta Euskal Autonomia Erkidegoaren Aurrekontu Orokorren kargura ematen diren dirulaguntzen bermeei eta horiek itzultzeari buruzko erregimen orokorra arautzen duen abenduaren 17ko 698/1991 Dekretuaren 4.1 artikuluan ezarritakoaren arabera. Aipatu zenbatekoak diru-sarrera publikotzat hartuko dira lege-ondorio guztietarako.\nPrograma honi, araudi hau aplikatuko zaio:\n4.– Europako Batzordearen EB 1407/2013 Araudia, abenduaren 18koa, Europar Batasunaren Funtzionamenduari buruzko Itunaren 107. eta 108. artikuluak minimis laguntzei aplikatzeari buruzkoa (EBEO L-352/1). (EBAO 2013 L 352/1).\nDatu pertsonalak Babesteko 2016/679 (EB) Erregelamendu Orokorrean (aurrerantzean, DBEO) eta izaera pertsonaleko datuen esparruan aplika daitezkeen gainontzeko araudietan ezarritakoarekin bat etorriz, jakinarazten da emandako datuak dirulaguntzaren espedientea kudeatzeko tratatuko direla. Hala, datu pertsonalen tratamenduaren oinarri juridikoa SPRIren xedea betetzeko interes legitimoa da, haren eraketa-estatutuetan eta garapen-araudian ezarritakoari jarraikiz.\nSPRI – Enpresen Garapenerako Euskal Agentziak oinarri hauei buruz hartzen dituen erabaki guztiak administratiboak dira, eta, beraz, administrazioarekiko auzien jurisdikzioa da jurisdikzio eskuduna.